Document ID: /roh_data/filtered/fineweb-2-filterrobots_roh.jsonl.gz/21949

Durant ina demonstraziun betg lubida a Basilea han participants attatgà la polizia cun crappa e fieu artifizial. Quatter policists sajan vegnids blessads. In haja stuì vegnir transportà en l'ospital. La polizia haja duvrà projectils da gumma.
Il suentermezdi avessan occupaders stuì bandunar ina chasa en la Schwarzwaldallee. Radund 200 persunas sajan sa radunadas curt avant las 10 la saira avant il center cultural «Kaserne» e sajan marschadas tras la citad. Tenor las autoritads hajan ellas envidà fieus artifizials. Cura che la polizia haja fermà il til haja dà excess.
RR novitads 06:00